b'\n_START_ARTICLE_\nKrzysztof Pi\xc4\x85tek\n_START_SECTION_\nPrimii ani\n_START_PARAGRAPH_\nPi\xc4\x85tek \xc8\x99i-a \xc3\xaenceput cariera la Dziewi\xc4\x85tka Dzier\xc5\xbconi\xc3\xb3w \xc3\xaen 2006. Ulterior, el s-a mutat la Lechia Dzier\xc5\xbconi\xc3\xb3w din Liga III \xc3\xaen 2011.\n_START_SECTION_\nZag\xc5\x82\xc4\x99bie Lubin\n_START_PARAGRAPH_\nPi\xc4\x85tek a semnat cu Zag\xc5\x82\xc4\x99bie Lubin \xc3\xaen 2013 \xc8\x99i a jucat ini\xc8\x9bial la grupele de juniori \xc8\x99i la echipa a doua a clubului. Dup\xc4\x83 venirea noului antrenor Piotr Stokowiec, Pi\xc4\x85tek a fost rapid promovat \xc3\xaen prima echip\xc4\x83 la 14 mai 2014  \xc8\x99i apoi a debutat la Ekstraklasa la 18 mai 2014 \xc3\xaentr-un meci \xc3\xaempotriva lui Cracovia. Pe parcursul sezonului urm\xc4\x83tor, a devenit titular pentru Zag\xc5\x82\xc4\x99bie, care  juca \xc3\xaen I Liga, al doilea e\xc8\x99alon al fotbalului polonez. A marcat primul s\xc4\x83u gol din carier\xc4\x83 pe 12 septembrie 2014, \xc3\xaentr-o victorie cu 1-0 cu Chrobry G\xc5\x82og\xc3\xb3w \xc8\x99i a marcat prima sa dubl\xc4\x83 la 31 octombrie 2014 cu Widzew \xc5\x81\xc3\xb3d\xc5\xba. Dup\xc4\x83 ce echipa sa a promovat \xc3\xaen prima lig\xc4\x83, Pi\xc4\x85tek a marcat primul s\xc4\x83u gol \xc3\xaen acest e\xc8\x99alon la 14 august 2015 \xc3\xaentr-o victorie cu 2-1 \xc3\xaempotriva lui Lech Pozna\xc5\x84 \xc8\x99i-a ajutat echipa s\xc4\x83 termine pe locul trei \xc3\xaen sezonul 2015-2016 de Ekstraklasa, calific\xc3\xa2ndu-se pentru prima dat\xc4\x83 \xc3\xaen cupele europene de dup\xc4\x83 echipa care a c\xc3\xa2\xc8\x99tigat campionatul \xc3\xaen sezonul 2006-2007.\n_START_SECTION_\nCracovia\n_START_PARAGRAPH_\n\xc3\x8en 2016, Pi\xc4\x85tek a ajuns la Cracovia, iar \xc3\xaen cursul urm\xc4\x83toarelor dou\xc4\x83 sezoane a marcat 32 de goluri \xc3\xaen 65 de meciuri pentru club. A marcat 21 de goluri \xc3\xaen cel de-al doilea sezon, termin\xc3\xa2nd pe locul al treiela \xc3\xaen clasamentul golgheterilor din sezonul de Ekstraklasa 2017-2018.\n_START_SECTION_\nGenoa\n_START_PARAGRAPH_\nLa 8 iunie 2018, Pi\xc4\x85tek a semnat un contract pe patru ani cu clubul italian Genoa, care a pl\xc4\x83tit \xc3\xaen schimbul lui 4.000.000 de euro. El a marcat patru goluri la debut, realiz\xc3\xa2nd hat-trickul p\xc3\xa2n\xc4\x83 \xc3\xaen minutul 19, \xc3\xaentr-o victorie cu 4-0 din Coppa Italia cu Lecce. El \xc8\x99i-a f\xc4\x83cut debutul \xc3\xaen Serie A pe 26 august, \xc3\xaenscriind \xc3\xaen primele \xc8\x99ase minute ale meciului \xc3\xaentr-o victorie scor 2-1 cu Empoli. \xc3\x8en urm\xc4\x83toarea s\xc4\x83pt\xc4\x83m\xc3\xa2n\xc4\x83, a marcat prima sa dubl\xc4\x83 \xc3\xaentr-un meci pierdut cu 5-3 cu Sassuolo, care a fost urmat de o alt\xc4\x83 \xc3\xaenfr\xc3\xa2ngere scor 4-1 cu Lazio, \xc3\xaen care a marcat, devenind astfel primul juc\xc4\x83tor de la Andrei \xc8\x98evcenko \xc3\xaen 1999 care a marcat cinci goluri \xc3\xaen primele patru meciuri de Seriei A._NEWLINE_\xc3\x8en timpul urm\xc4\x83torului s\xc4\x83u meci, o victorie cu 2-0 asupra lui Chievo, el a marcat cel al zecelea gol \xc3\xaen toate competi\xc8\x9biile \xc8\x99i a devenit primul juc\xc4\x83tor din toate ligile europene, care a ajuns la aceast\xc4\x83 cifr\xc4\x83. Pe 30 septembrie, Pi\xc4\x85tek a \xc3\xaenscris o dubl\xc4\x83 \xc3\xaen trei minute \xc3\xaentr-o victorie scor 2-1 cu Frosinone ajung\xc3\xa2nd opt goluri marcate \xc3\xaen \xc8\x99ase meciuri, cel mai bun \xc3\xaenceput de sezon f\xc4\x83cut de c\xc4\x83tre un debutant de la Karl Aage Hansen din sezonul 1949-1950. \xc3\x8en urm\xc4\x83torul s\xc4\x83u meci, el a devenit primul juc\xc4\x83tor de la Gabriel Batistuta \xc3\xaen sezonul 1994-1995 care a \xc3\xaenscris \xc3\xaen fiecare dintre primele \xc8\x99apte meciuri de Serie A, c\xc3\xa2nd echipa sa a reu\xc8\x99it s\xc4\x83 c\xc3\xa2\xc8\x99tige cu 3-1 cu Parma.\n_START_SECTION_\nAC Milan\n_START_PARAGRAPH_\nPe 23 ianuarie 2019, AC Milan a anun\xc8\x9bat faptul c\xc4\x83 Pi\xc4\x85tek a semnat un contract valabil p\xc3\xa2n\xc4\x83 pe 30 iunie 2023, iar suma de transfer era raportat\xc4\x83 la 35 de milioane de euro. El a fost adus \xc3\xaen locul lui Gonzalo Higua\xc3\xadn, care a semnat cu Chelsea \xc8\x99i a primit tricoul cu num\xc4\x83rul 19._NEWLINE_Pi\xc4\x85tek \xc8\x99i-a f\xc4\x83cut debutul la AC Milan pe 26 ianuarie, \xc3\xaentr-o remiz\xc4\x83 f\xc4\x83r\xc4\x83 goluri \xc3\xaempotriva lui Napoli, intr\xc3\xa2nd \xc3\xaen minutul 71 \xc3\xaen locul lui Patrick Cutrone. Trei zile mai t\xc3\xa2rziu, \xc3\xaempotriva aceluia\xc8\x99i adversar, tot pe San Siro, a marcat ambele goluri \xc3\xaentr-o victorie cu 2-0 \xc3\xaen sferturile de final\xc4\x83 ale Coppei Italia, \xc8\x99i a primit ova\xc8\x9bii \xc3\xaen picioare c\xc3\xa2nd a fost \xc3\xaenlocuit cu Cutrone. El a fost votat ca cel mai valoros juc\xc4\x83tor al echipei \xc3\xaen meci \xc8\x99i cel mai bun fotbalist din lume de c\xc4\x83tre fani. La 3 februarie 2019 Pi\xc4\x85tek a marcat primul s\xc4\x83u gol \xc3\xaen deplasare cu AS Roma, meci care s-a \xc3\xaencheiat cu scorul de 1-1. Apoi a marcat trei goluri \xc3\xaen urm\xc4\x83toarele dou\xc4\x83 meciuri: unul \xc3\xaempotriva lui Cagliari Calcio \xc8\x99i dou\xc4\x83 \xc3\xaempotriva lui Atalanta, fiind juc\xc4\x83torul care a \xc3\xaenscris cel mai rapid \xc8\x99ase goluri pentru club \xc3\xaen toate competi\xc8\x9biile, dep\xc4\x83\xc8\x99indu-l pe Nils Liedholm. De asemenea, a devenit primul juc\xc4\x83tor de la Milan care a \xc3\xaenscris \xc3\xaen primele trei etape de campionat de la Mario Balotelli \xc3\xaen 2013.\n_START_SECTION_\nLa na\xc8\x9bional\xc4\x83\n_START_PARAGRAPH_\nF\xc4\x83r\xc4\x83 s\xc4\x83 fie convocat p\xc3\xa2n\xc4\x83 atunci, Pi\xc4\x85tek a fost inclus \xc3\xaen lotul l\xc4\x83rgit de 35 de juc\xc4\x83tori al Poloniei pentru Campionatul Mondial\xc4\x83 din 2018 dar a fost unul dintre cei 12 juc\xc4\x83tori care nu au f\xc4\x83cut parte din lotul definitiv pentru turneul din Rusia._NEWLINE_El \xc8\x99i-a f\xc4\x83cut debutul la na\xc8\x9bional\xc4\x83 pe 11 septembrie 2018, \xc3\xaentr-un meci amical cu Irlanda la Wroc\xc5\x82aw, \xc3\xaencheiat la egalitate scor  1-1, d\xc3\xa2ndu-i o pas\xc4\x83 de gol lui Mateusz Klich \xc3\xaen minutul 61. Exact peste o lun\xc4\x83, el \xc8\x99i-a f\xc4\x83cut debutul la na\xc8\x9bional\xc4\x83 \xc3\xaentr-un meci oficial cont\xc3\xa2nd pentru grupele Ligii Na\xc8\x9biunilor UEFA \xc3\xaempotriva Portugaliei \xc8\x99i a primul gol al partidei pierdute de polonezi cu scorul de 3-2. La 21 martie 2019, a marcat cel de-al doilea gol la na\xc8\x9bional\xc4\x83 \xc3\xaentr-o victorie ci 1-0 asupra Austriei.\n_START_SECTION_\nVia\xc8\x9ba personal\xc4\x83\n_START_PARAGRAPH_\nEl se afl\xc4\x83 \xc3\xaentr-o rela\xc8\x9bie cu Paulina Procyk.'